เรื่องร้องเรียน: บ้านเลขที้ 49 ซอยวัดภคินีนาถ ถนนราชวิถี เขตบางพลัด กรุงเทพ 10700 ทำการย่างปลา, เนื้อ ส่งกลิ่นเหม็นทั้วซอย รบกวนมาครวจสอบหน่อย เคยมีเจ้าหน้าที้เขตมาตรวจสอบเเล้ว แต่บ้านนีเไม่ยอมแก้ไข ทำเหมือนเดิม รบกวนบ้านอื่นๆ
การดำเนินการของเจ้าหน้าที่: เมื่อวันที่ 23 ก.พ.66 เวลา 15.45 น. เจ้าหน้าที่ได้ตรวจสอบข้อเท็จจริงแล้ว จากการตรวจสอบพบว่า เตาย่างเป็นเเบบเตาไรควันมีฝาปิด และเปลี่ยนมาใช้ถ่านแบบไร้ควันแล้ว ทั้งนี้ กรณีผู้ร้องเห็นว่ามีการออกมาย่างปลาด้านนอกบ้านนั้น จากการสอบถามผู้ถูกร้อง และประชาชนบริเวณใกล้เคียงแจ้งว่า เป็นการเตรียมปลาที่ย่างแล้วขึ้นรถไว้เพื่อนำไปจำหน่ายบริเวณด้านหน้าถนนราชวิถี ไม่ได้ทำการย่างปลาด้านนอกบ้านตามแจ้ง ต่อมาเจ้าหน้าที่ได้ไปตรวจสอบ ณ จุดจำหน่ายปลาย่างและหมูย่างบริเวณริมถนนราชวิถี พบว่า ยังไม่ได้ทำการย่างหมูแต่อย่างใด ซึ่งจากการสอบถามทราบว่า โดยปกติแล้ว จะนำหมูย่างออกมาย่างบนเตาบริเวณริมถนนราชวิถี ไม่ได้ทำการย่างหมูหน้าบ้าน ทั้งนี้ เจ้าหน้าที่ได้เคยสอบถามผู้ร้องผ่านช่องทางการพุดคุยกับผู้แจ้งแล้ว ผู้แจ้งแจ้งว่าไม่สะดวกให้เข้าวัดกลิ่นหลังจากที่มีการปรับปรุงแก้ไข หากผู้ร้องมีความประสงค์อยากให้เจ้าหน้าที่เข้าตรวจวัดกลิ่น ณ บ้านผู้ร้อง (จุดที่ได้รับความเดือดร้อน) เพื่อพิสูจน์ว่ากลิ่นดังกล่าวเป็นเหตุรำคาญตามพระราชบัญญัติการสาธารณสุข พ.ศ.2535 สามารถแจ้งเจ้าหน้าที่เพิ่มเติมได้ผ่านช่องทางการพูดคุยในแอปพลิเคชัน traffy fondue หรือโทรศัพท์ 0 2434 6371 ฝ่ายสิ่งแวดล้อมฯ เขตบางพลัด
ความเห็นของผู้แจ้ง: รบกวนเจ้าหน้าที่มาสุ่มตรวจ จะได้รู้ว่าเค้าย่างในซอยหน้าบ้านตอนประมานเที่ยงกว่าๆ ทุกวัน
พื้นที่: แขวงบางยี่ขัน เขตบางพลัด กรุงเทพมหานคร